**شقة 6**

**الحلقة الرابعة عشر**

**اخراج محمود كامل**

**مشهد 1 (جديد) الجريدة/مكتب فهمي ن/د**

فهمي يقوم بعمله في الجريدة ويتابع الدرفت النهائي للطبعة مع سكرتير التحرير يأتيه تليفون من شاكر

فهمي موجها كلامه لسكرتير التحرير

اطلع انت دلوقتي

فهمي يرد الهاتف

شاكر باشا ازي معاليك يارب تكون بخير

**مشهد 2 (جديد) مستشفى شاكر / غرفة الامن ن/د**

شاكر

زعلان يا فهمي وزعلان اوي كمان ، مسكت اتنين بلطجية اتهجموا على المستشفى بتاعتي واحتراما للعيش والملح والصداقة قولت اقولك قبل ما بلغ البوليس

يتسع الكادر ونجد انجي ويبدو عليها اثار الاعياء بسبب حقنة المخدر وياسر جالسين على كراسي امامه وحولهم البودي جارد الخاص بأمن المستشفى

فهمي

مش فاهم ايه الموضوع وانا مالي بأتنين بلطجية ولا حرامية لقيتهم عندك

شاكر

اما تشرف عندي دلوقتي هتفهم.

في انتظارك .. سلام

انجي

تستغل علاقاتك عشان تقفل مستشفى منافسه ليك بالتدليس ، وتتاجر في الاعضاء وكمان بتتهجم علينا وتتهمنا ان احنا كمان بلطجية حقيقي بحسدك على بجاحتك ، فاكر الدنيا سايبة

شاكر

ما بلاش خيال الصحفيين الخصب ده يا استاذه والكلام الكبير بتاع استغلال نفوذ وتجارة اعضاء والفساد ، هنا مستشفى قلب للاطفال محترمة ، بتحبوا انت جو رجال الاعمال الفسده اللي بيتاجروا بالغلابة بس للاسف انا مش رجل اعمال انا دكتور

ياسر

وشغل العصابات ده بردو ضمن تخصصات المستشفى المحترمة

شاكر

اتنين بيتهجموا على المستشفى بتاعتي عايزني اتعامل معاكم ازاي

**مشهد3 (جديد) النيابة ن/خ**

لقطة عامة لمبنى النيابة

**مشهد 4 (جديد) مكتب وكيل النيابة ن/د**

يقف أمامه زاهي ويده بها اثار دماء والمسجون الذي شاهدناه مع المحامي من قبل ووجهه به جرح قطعي والدم على ملابسه والمسجون الذي ظهر مع زاهي وأوصله الى الباش خبير

مسجون 2

ياباشا سيحلي دمي يا باشا انا عايز اعمله محضر عاهه مستديمة يا باشا انا عايز حقي يا حكومة

وكيل النيابة

بس يلا مش عايز اسمع صوتك

وكيل النيابة (موجهاً كلامه لزاهي)

انت عاملي فيها شبيح وداخل الحجز بموس ده انت مستبيع بقى عامل حسابك كده كده على اعدام فعادي مش فارقة اما تعورلك واحد ولا اتنين

زاهي

والله العظيم ما جيت جنبه ولا معايا الموس اللي بيقولوا عليه انا عمري يا باشا ما إتخانقت مع حد في حياتي هاجي هنا واتخانق!

يا باشا ده انا بعِدّ الدقايق عشان اخرج اقوم اورط نفسي في مصيبة تانية

وكيل النيابة

ايه اللي حصل يا سيد؟ "مسجون 1 "

سيد (مسجون 1)

يا باشا احنا كنا قاعدين في أمان الله فجأة قامت عركة بين الاتنين دول بس الكدب خيبة معرفش مين فيهم اللي نكش التاني الاول بس الاكيد ان فجأة لقينا الدم ضرب من الزميل ده بعد ما ضربه الزميل التاني

زاهي

يعني اشمعنى ده اللي انت متأكد منه ولا انت جاي توجب معاه وخلاص.

يا باشا هو اللي عور نفسه!

سيد

وانا أشهد زور ليه ولا أوجب معاه ليه انا أعرفه ولا اعرفك منين اصلا عشان اكتم شهادة الحق

زاهي

كسر حقك يا بعيد

وكيل النيابة

بس! ما تضربوا بعض قدامي كمان عشان ده اللي ناقص!

مسجون 2

يا باشا وانا أعور نفسي عليه ليه؟

مين هيعوضني عن وشي اللي باظ ده؟

زاهي في حالة انهيار

يا باشا انا معملتش حاجة والله العظيم ما عملت حاجة لا قتلت ولا زورت ولا عورت اقسم بالله بريء

م/ 4 أ جديد النادي ن/خ

تجلس فريدة مع اسلام

اسلام

وبعدين

فريدة

وبعدين ايه

اسلام

يعني انتي مش عارفة ولا بتحاولي تأجلي الكلام اللي بينا زي كل مره

فريدة

عشان مالوش لازمة

اسلام

مالوش لازمة اني افضل مستنيكي مش كده؟ مالوش لازمة اني متعشم تيأسي من موضوع يوسف ؟ بعد ما اتأكدتي انه مصمم يكمل مع انجي

فريدة

مين قالك الكلام ده

اسلام

عشان سمعت كلامك وفضلت احاول ابعده عن انجي عشان اكرهه فيها زي ما طلبتي بس الحقيقي اني عملت كده عشان اثبتلك اني بحبك واني عملت اللي اقدر عليه عشان ترجعيله بس هو اللي مش عايز ، دلوقتي بقى انا عايز اعرف قرارك

فريدة

قراري في ايه انت ساعدتني عشان احنا زمايل واصحاب احنا التلاتة من ايام الجامعه واول مره اعرف انك بتحبني

اسلام

لا انتي عارفه احساسي ناحيتك كان واضح بس انتي بتتجاهلي الاحساس ده اللي ما عرفتش اقوله كل مره ، مره عشان علاقتك مع يوسف ومره عشان جوازك دلوقتي انا جاي اقولك اني مش هستنى تاني خلاص

فريدة

محدش طلب منك تستنى ، وانا مش هقدر اكمل حياتي من غير يوسف .. خلاص ارتحت وعرفت قراري ... عن اذنك يا اسلام

اسلام

وانا بتمنالك تكوني مستنية اللي هيحصل بجد لكن للاسف احب اقولك انه مش هيكمل معاكي .. انا اللي عن اذنك يا فريدة وياريت ما تتصليش بيا تاني

**مشهد 5 (جديد) مستشفى شاكر/غرفة الأمن ن/د**

لازالت انجي وياسر مع شاكر ورجاله وظابط بوليس وعسكري

انجي

يا حضرة الظابط ده بيتاجر في الاعضاء وانا متأكده من كل كلمة بقولها وممكن حضرتك تفتش المستشفى تحديدا الدور اللي في السرداب عشان تتأكد من كلامي انا صحفية وكنت بعمل شغلي

شاكر

ارجوك تسجل الادعاءات دي عند سيادتك في محضر رسمي لاني ناوي ارفع قضية تعويض على الست دي اللي جت اتهجمت على المستشفى بتاعتي هي وزميلها ده اللي طردتهم اكتر من مره قبل كده عشان عايزين يبتزوني ويشوهوا سمعتي في الصحافة عشان رفضت اعمل اعلانات عندهم في الجورنال

فهمي يدخل وهو لا يفهم مايحدث

فهمي

هو ايه اللي بيحصل انتوا ايه اللي جابكم هنا ، فيه ايه ياشاكر باشا

شاكر

اهو استاذ فهمي رئيس التحرير اللي بيشتغلوا عنده هو هيقولك انه ما بتعهومش يعملوا شغل هنا يعني مش جايين بصفتهم الصحفية

فهمي موجها كلامه لياسر وانجي

فهمي

انا عايز اعرف ايه اللي جابكم هنا

شاكر

دول فاكرين نفسهم ولا شارلوك هولمز يا راجل .. و داخلين من غير تصاريح و اقتحام للمكان و ضرب حارس الامن ..

فهمي

حقك عليا يا شاكر بيه .. بس والله انا ماعرفش اي حاجة عن اللي بيحصل ده .. ده حتى انجي متقدمة للتحقيق عندى فى الجريدة .. واللي سيادتك شايفه انا تحت امرك

شاكر

انا صممت اطلب البوليس عشان الصحفية بتاعتك مصممة على كلام فارغ قاصده تشوه بيه المستشفى بتاعتي وانا مش هسكت

الظابط

مين حضرتك؟

فهمي

انا فهمي عبد الحفيظ رئيس تحرير الجريدة اللي شغال فيه الصحفيين دول معلش احنا اسفين هو بس حصل سوء تفاهم مش اكتر ممكن بس اتكلم مع شاكر بيه على انفراد

فهمي يأخذ شاكر على جنب

هو ايه اللي بيحصل

شاكر

معرفش لقيتهم عندي وهي نازلة قسم العمليات الدقيقة شكلها كده كانت عايزه تصور،  والاخ ده افتعل خناقة عشان يغطي على دخولها

فهمي

طيب ممكن بس بعد اذنك نلم الموضوع وانا اوعدك ان الموضوع يتقفل خالص بس سمعة الجرنان هتتأثر لو الموضوع ده اتعرف وسمعة المستشفى بتاعت حضرتك كمان فخلينا نلم الموضوع

شاكر

تمام وانا موافق بس يمضوا على اقرار بعدم التعرض ليا او للمستشفى بتاعتي تاني عشان لو اتكتب حرف عني هطلع الاقرار واقول ان فيه اثبات حالة على محاولات الابتزاز والتعرض

ما تأخذنيش يا فهمي انا من حقي احمي المكان اللي عملته بعد سنين وما صدقت اقدر افتحه مش هييجي شوية عيال يهدوا اللي ببنيه

انجي

لو سمحت يا فندم انا مصممة على اقوالي وعايزه حضرتك تفتش القسم اللي تحت في السرداب فيه راجل مخطوف تحت

الظابط

يا استاذه حضرتك من ذويه او تعرفي الراجل اللي بتقولي عليه ده،  او فيه اي دليل على كلامك ، وبعدين انا مقدرش افتش مكان من غير اذن نيابة والواضح بالنسبه للقانون ان دي حالة تعدي واضحة من ناحيتك انتي والاستاذ الصحفي فلو عايزين يبقى محضر قصاد محضر وتتحولوا كلكم على النيابة انا معنديش مانع

**مشهد 6 (جديد) مستشفى منة/امام غرفة الاشعة او الرنين المغناطيسي ن/د**

يوسف يقف امام غرفة الاشعة المقطعية ومنة تظهر من الزجاج وعينيه تدمع

فريدة تأتي من مؤخرة الكادر وتضع يدها على كتف يوسف ويوسف يتفزع

فريدة

طمني عليها

يوسف

بعملها تشيك اب كامل جايز يكون فيه سبب عضوي او كهربا زياده في المخ يمكن أفهم ايه اللي حصلها ده.

بما ان العلاج النفسي مجابش نتيجة، ولسه مفيش تفسير واضح للي عندها

فريدة

انت مكبر الموضوع يا يوسف، دي كلها تبعات نفسية عشان موضوع مامتها. كل اللي محتاجاه صدقني الرعاية والاهتمام

يوسف

مش هستحمل اعيش من غيرها انا بفكر استقيل واقعد معاها عشان عيني تفضل عليها بدل ما تروح مني زي ياسمين

فريدة

ايه اللي بتقوله ده! لأ طبعا! انا هفضل معاها مش هسيبها، هي دلوقتي محتاجة ست تعوضها عن حنان مامتها جنب متابعتي ليها كدكتورة نفسية

يوسف

انا متشكر اوي يا فريدة حقيقي على وجودك جنبنا في الوقت ده

فريدة

صدقني هي زي الفل ومش هنفتكر اللي بيحصل ده اكنه محصلش صدقني

يوسف

يارب يا فريدة

**مشهد 7(جديد) أمام مستشفى شاكر ن/خ**

انجي وياسر وفهمي يخرجون من باب المستشفى

ياسر

يا استاذ فهمي لو سمحت اسمعني

فهمي

ولا كلمة خلي الست انجي تنفعك اما تقعد في البيت زيها واه

فهمي يوجه كلامه لانجي

خلي التحقيق بتاع الاتش ار ينفعك .. سلام

ياسر

يا فندم ... يا استاذ فهمي

انجي

شكلي ورطتك .. انا اسفة يا ياسر

**مشهد 8 (جديد) بيت الدجال ن/د**

باب البيت يخبط يفتح مساعد الدجال يدخل ماهر

ماهر

ابو الشوك فين؟

الدجال يخرج من غرفة بالشقة

الدجال (موجهاً كلامه لمساعده)

روح انت

الدجال (موجهاً كلامه لماهر)

الدجال

فيه ايه هو انا مش قولتلك ماتجيليش هنا وما يبقاش فيه بنا مقابلات من أصله!

ماهر

بقولك ايه زاهي كلمني من الحبس وهو عمال يعيط بعد ما الراجل اللي انت اديتله الفلوس عور نفسه عليه واتعملتله قضية

الدجال (يمسك في ملابس ماهر)

الدجال

اوعاك تكون اتكلمت معاه وهلفطت باللي بتقوله ده معاه

ماهر

لا طبعا بس انا غيرت رأيي

الدجال

نعم يا خويا غيرت رأيك

ماهر

اه اخويا لا يا ابو الشوك، انا كده ابقى ابليس ذات نفسه ، مش للدرجة دي

الدجال

(منفعلا على ماهر)

جرى ايه .. هو أنت كل لحظة بحال .. شوية تقول اخويا و شوية تقولي يستاهل اللي يجراله ما تجمد كده انت مالك مهزوز كده ليه

ماهر

انا بس مش متعود و تعبت من الموت اللى ريحته بقت حواليا فى كل حتة

الدجال

اسمع يا ماهر انت غرزت خلاص .. و خوفك ده هيودينا فى داهية .. قلبك لو مش هيموت يبقى انت نفسك مش هتعيش

ماهر

قصدك ايه؟

الدجال

يعني تجمد و تنفذ اللي بقولك عليه

ماهر

و هو انا خالفت قبل كده

الدجال

ده مش كلامي .. انا بحذرك

ماهر

و انا عمري ما...

الدجال

شششششش .. مش عاوزين مناقشة .. واللي هيتقالك تعمله

ماهر

خدام السيادة

الدجال

هتمضيلي عقد من غير تاريخ انك بتبعلي نص البيت بيع و شرا عشان اقدر اكمل معاك .. و لما يحصل الغرض نحط التاريخ

ماهر

ايه؟!

الدجال

مالك؟

ماهر

ازاى ..

الدجال

هو انت حيلتك حاجة تانية تدفعها عشان نكمل شغل

ماهر

لأ . . بس يعني....

الدجال

خلص ف الكلام .. دى أوامر والاختيار بتاعك، بس ماتزعلش لو منفذتش

ماهر

انا خدام .. والله خدام .. بس كتير

الدجال

ايه كتير على رقبتك اللي هتطير

ماهر

انت ملكش حاجة توقفك يا ابو الشوك بتتاجر بكل حاجة واي حاجة بتستغل عوز الناس عشان توصل للي انت عايزه

الدجال

دي اوامر وانت عارف كده كويس ، ولو الناس دي ما سلمتنيش رقبتهم مكنتش هعمل اللي بتقوله انتوا اللي ضعفا والمتاجرة بيكم تستاهلوها

اخر انذار ليك لو خرجت من هنا من غير ما ترد عناللي في دماغك ماتجيش تاني

ماهر

يصمت

**قطع**

**مشهد 9(جديد) النيابة ن/د**

زاهي امام وكيل النيابة

زاهي

بص يا باشا انا هحكي لحضرتك يمكن اللي هحكيهولك ده يطلعني من اللي انا فيه انا شاكك ان اخويا هو السبب في اللي جرالي وان هو اللي لفقلي حكاية الختم والعقد المضروب

وكيل النيابة

فتح التحقيق في ساعته و تاريخه اتفضل يا زاهي احكي

\_ مزج \_

**مشهد 10 (تم تصويره ح14 م11) فلاش باك شقة زاهى ن/د**

\_ زاهى يقدم الشاى لماهرالذى جلس متوترا وهو يهز قدمه فى عصبيه

زاهى

انت عبيط ولابتسعبط ده لوعيل فى ابتدائى ماكانش اتضحك عليه بالطريقه دى

ماهر

باقولك ايه يازاهى لم لسانك ونقطنا بسكاتك هى مش ناقصاك انت كمان .. انابكره الصبح هاروح اعمل

محضر وهاجيب امه ابن النصابه ده

زاهى

هاتعمل بلاغ تقولهم ايه روحت لواحد دجال اديته 200 الف جنيه عشان يطلعلى اثارمن تحت الارض

وبعدين طلع نصاب؟ ... باقولك ايه فلوسي تجيلي اناكنت شارط عليك من البدايه ماليش دعوه بشغل

الشعوذه بتاعك ده الفلوس ترجعلى وعليها الفايده ... ياإما انا خلاص هاخد الشقه بالعقد اللى معايا

وهأجرها مفروش من بكره

ماهر

تاخدالشقه واناهاروح فين؟

زاهى :

مش مشكلتى ... اناعايزالم فلوسي اللى ضيعتها لى دول 200 الف ياحبيبي ... مش مشكلتى انك بنى ادم فاشل

ماهر

ينفجرغاضبا

ماتلم نفسك بقى يا اخى ماتنساش انك بتكلم اخوك الكبير

زاهى

كبير؟ ... الكبيركبيربفعلهيااخويا .. تقدرتقولى انت حققت ايه فى حياتك؟ .. لاعرفت تتجوز وتفتح

بيت ولاحتى عارف تعيش حياتك بطولك حياتك كلها ضاعت فى الدجل والسحر والشعوذه والجرى ورا

المكسب السريع .. طول عمرك عايزتبقى غنى من غيرماتتعب .. فاكر وانت صغير لما كنت بتقولنا

نفسك تلاقى شنطه فلوس .. واديك كبرت وتفكيرك للاسف هو هو .. برضونفسك تلاقى اللىمش تعبان فيه وفى الاخرحته نصاب بيعك اللى وراك واللى قدامك طول عمرك فاشل

ماهر :

لاوالنبي انت اللى فالح قوى ... حوش عيالك اللى ماليين علينا البيت

..

\_ يشيرماهرساخرا للهواء كأن هناك طفل وهمى ويمثل كأنه يسلم عليه ويقبله

مش تيجى يا حبيبي تسلم على عمو .. ) يشير مرهاخرى لطفله وهميه ( تعالى ياحبيبتى بوسي ايد بابا ..

ماشاء الله كبرت وبقتانسه ... ده انت اللاتنين اللى اتجوزتهم طهقوا من بخلك وحرصك وحبك للفلوس

واحده جابتاهلهاعجنوكعشانتطلقهاوالتانيهخلعتكزىالضرسالمسوسياراجلروح ...

ببتعايرنى وانت كل العبر فيك ...

\_ يتجه الى الباب خارجا بينما زاهى يقف متسمرا ينظر له وهو متردد ان يفصح بكلمه ثم يلفظها اخيرا

زاهى :

بكره الصبح .. تشوفلك حته تقعد فيها ومفاتيح الشقه تكون عندى

\_ ماهر يلتفت وهوممسك بالباب وينظر له نظرة مكسورة ثم يخرج

\_ cut \_

**مشهد 11 (جديد) مكتب النيابة ن/ د**

وكيل النيابة مازال يجلس مع زاهى

وكيل النيابة

وخدت منه الشقه؟

زاهي

فى الاول صعب عليا واديته مهله يدب رفيها اموره ويشوف مكان تانى لأن الشقه دى كانت اخر حاجه

بقياله من ورث ابونا الله يرحمه بعد ما باع لى نصيبه في المحلات وباع الشقه التانيه للست صباح

وبرضو صرف فلوسه على السحر والشعوذه

وكيل النيابة

اومال الشقه اللى هو قاعد فيها دى بتاعة مين؟

زاهي

لا دي اوضة صغيرة فصلها من الشقة اللي بعتها لاستاذه انجي عشان يعيش فيها وفي نفس الوقت انا اقدر ابيع الشقة

\_ cut \_

**مشهد 12 (تم تصويره ح14 م12) فلاش باك/ شقة زاهي الصالة ل/د**

\_ زاهى يجلس على الكنبه ويشاهد التليفزيون وهو يأكل الفشار ثم يسمع جرس الباب يرن بتكرار وصوت

طرق على الباب ايضا فينهض مسرعا ليفتح الباب ليجده ماهر الذى يدخل مندفعا ...

ماهر :

اسمع منى المره دى انا شوفت بعينى اوعى تقولى سحر ولا شعوذه

زاهى :

انت باين عليك اتجننت ولا مخك اتلحس شوفت ايه

ماهر :

والله العظيم شوفت بعينى الاثار اللى تحت البيت .. مقبره كامله يا معلم وشوفت صناديق الدهب بعينى دى

اللى هايكلهم الدود

زاهى :

يا سلام ... شوفتهم ازاى بقى

ماهر :

الشيخ وراهملى عمل تعويذه على الارض .. الارض اتفتحت وظهرولى زى منا شايفك دلوقتى

زاهى :

اه وخد منك كام بقى المره دى

ماهر :

مش مهم خد كام حاجه هبله خمس تلاف جنيه

زاهى :

اديته معاشك يا ماهر وهاتعيش منين

ماهر :

يا نهار اسود ... يا سيدى سيبك من معاشي دلوقتى باقولك شوفت الكنز بعينى تقولى معاش

زاهى :

اسمع انا مش هاديك ولا مليم كفايه الفلوس اللى ضيعتها على الخبل ده

ماهر :

ومين قالك انى عايز فلوس ... انا عايزك تساعدنى

زاهى :

اساعدك ازاى ؟

ماهر :

الشيخ قالى ... ان فى اماره هانلاقيها لما نحفر اتنين متر بس .. هاتنزل معايا نحفر الاتنين متر بس

ونشوف الاماره اللى بيقول عليها لو لقيناها خير وبركه وتبقى يا سيدى اتأكدت ان فى حاجه..  ما لقينهاش يا دار ما دخلك شر انا اللى هابقى خسرت فلوسي وانت ماخسرتش حاجه ... ها قولت ايه

\_ ينظر له زاهى مفكرا

زاهى :

تمام

ماهر :

حلو يبقى احنا كده نشوف صرفه نخرج بيها اللى اسمه ممدوح ده من المحل عشان نعرف نحفر هو عقده فاضله فيه قد ايه ؟

زاهى

متلجلجا

ها ...؟ لا ما هو انا ملكت المحل لمدوح

ماهر :

يادى المصيبه ...

\_ ويلقى بجسده على الكرسي

يا اخى انت هاتفضل حمار طول عمرك ..

حذف الجزء السابق من الماتريال

حذف مشهد 13 و 14 و15

**مشهد 16 (جديد) لقطة عامة لعمارة ياسر ل/خ**

**مشهد 17 (جديد) الرووف ل/د**

ناهد تدخل بطبق فاكهة وانجي في الحمام وياسر يجلس يبدو عليه التأزم

ناهد يبدو عليها الضيق

ناهد

مش عارفة اقولك ايه تاني انا تعبت من كتر القوالة واني اعيد نفس الكلام واخرتها كمان هتترفد

ياسر

وطي صوتك احسن انجي تسمع

ناهد

ياسر انا قلقانه عليكم انتم الاتنين بس كمان انت ما ينفعش تسيب الشغل.

ساعدها زي ما انت عايز يا سيدي انا موافقة، بس بلاش موضوع فهمي يعني عايزني افرح وانت كنت هتتحبس وتخش السجن بسبب موضوع مش بتاعك

ياسر

يا سلام دلوقتي ساعدها زي ما انت عايز! والتقطيم اللي كل شوية راح فين!

ناهد

يووووه بص انا بقول ايه وانت بتقول ايه ركز والنبي

انجي تأتي من الحمام

انجي تشعر ان هناك شيء ما

انجي

ايه؟ مالكوا؟

فيه حاجة ولا ايه؟

ناهد

لا يا حبيبتي خالص انتي عارفه ياسر ونقاره معايا على طول

انجي

انت معلقتش ليه على اللي حصل النهارده الصبح

ياسر

معنديش تفسير غير ان الرؤية اللي انتي شوفتيها فيها كل اللي لازم نفهمه ونحلله كويس اوي

انجي

بالظبط بدليل اني عمري ما شفت شاكر ده ولا المستشفى بتاعته قبل كده ومع ذلك شوفته في الرؤية واللي شوفته حصل

ناهد

وانتوا استفدتوا ايه من كل اللي عملتوه اهو عملكم محضر بعدم التعرض عشان اتصرفتوا من غير ما تحسبوا رد الفعل على تصرفكم ده ومفيش اي دليل على اتهاماتكم دي

ياسر

لا فيه دليل

يذهب ياسر ويأتي باللاب توب

ياسر

هاتي القلم اللي ادتهولك يا انجي

تخرج إنجي القلم من شطتها، ويقوم ياسر بتوصيل اليو اس بي في القلم ويعرض الفيديو المسجل لكل ما حدث في مستشفى شاكر

انجي

انا مخدتش بالي خالص ان ممكن يكون القلم بيسجل اللي بيحصل.

طيب وما طلعتش ده للظابط ليه؟

ياسر

لانه تسجيل غير قانوني بس هينفعنا قدام اننا نقدر نودي فهمي وشاكر في ستين داهيه بإننا ننشر الفيديوهات دي

ناهد

يا حلاوة ومين اللي هيسمحلك تعمل كده اصلا

ياسر

ممكن بقى تخلونا في اللي انجي فيه دلوقتي ونأجل موضوع فهمي وشاكر ده هييجي وقتهم

دلوقتي يا انجي كل اللي طالبه منك تكتبي كل كلمة شوفتيها في الرؤية ونحاول نحلل الحكاية بالظبط

يناولها ياسر قلم واجنده

ياسر

ياسر حددي الشخصيات اللي ظهرت عندك في الرؤية

انجي تكتب كل من

زياد و زينة وشاكر وانت يا ياسر

ناهد

ربنا يستر شوفتيه بيجراله ايه

انجي

لا شوفته بيتكلم عن الاسقاط النجمي

ناهد

وده معناته ايه بقى

ياسر

ده معناه اللي بيحصل دلوقتي اني انا في الرؤية ظاهر زي المرشد او الدليل في طريقها اللي ممكن يوصلها للحل ، هاه كملي

انجي

بس دول اللي شوفتهم

ياسر يأخذ الورقة منها وينظر اليها بتمعن

زياد ، زينة ، شاكر

يقوم ياسر بالشطب على شاكر

ياسر

ده خلاص لانه ظهر فعلا النهارده الصبح ولسه هنفهم دوره في الرؤية بشكل اوضح

انتي فاكرة زينة قالتلك ايه؟

قالت جملة سمعتها قبل كده عن علاقتها بزياد ان مفيش بينهم حاجة وجملة تانية قالت حاجة عن حد بس مش فاكرة

ياسر

لا افتكري والنبي

انجي (تفكر قليلاً ثم تقول)

قالت كل حاجة بدأت اما روحت معاه عنده

ياسر

راحت مع مين عند مين؟

انجي

معرفش

ياسر يمسك هاتفه ويتكلم مع زميل له

ياسر

الو يا ابوعلي ممكن اطلب منك طلب ، كنت عايز اعرف عنوان زينة الممثلة او بتصور فين دلوقتي .. اه عايز اروحلها ضروري

يأخذ ياسر القلم ويكتب وراء زميله

ياسر

تمام .. الف شكر

ياسر

بس يا ستي بكرة ان شاء الله ننطلق الى المنصورية مكان التصوير بتاع زينة بس كده يفضل حاجة

انجي

خير؟ حاجة ايه؟

ياسر

معاكي مذكرات زياد؟

انجي

لأ عند عمتي

ياسر

حلو، تروحي تجيبيها من عندها

انجي

لا مش عايزه اروح تاني يا ياسر لو سمحت بعد اللي حصل

ياسر (مفكراً)

طب إستني...

ياسر يمسك موبايله ويتصل بيوسف

ياسر

عامل ايه يا يوسف؟

**مشهد 18 (جديد) المستشفى/غرفة منة ل/د**

يوسف يجلس بجوار ابنته ويتكلم بصوت منخفض حتى لا يقلقها وهي نائمة

يوسف

بخير الحمد لله .. ومنة احسن الحمد لله تمام .. انتوا عاملين ايه وسيف عامل ايه دلوقتي؟

ياسر

احنا كويسين الحمدلله وسيف الحمدلله أحسن... بقولك يا يوسف معلش أنا عارف ان الوقت مش أحسن حاجة بس كنا عايزين منك طلب كده مش هياخد منك نص ساعة...

يوسف

خير؟ اؤمرني

ياسر

ممكن تعدي بكرة الصبح على بيت عمة انجي وتجيب من عندها مذكرات زياد؟

أصل انجي مش هينفع تروح

يوسف ويبدو عليه الضيق

يوسف

حاضر يا ياسر هجيبها واكلمك اشوف انت فين وأديهالك.

سلام.

**مشهد 19(جديد) الرووف ل/د**

ناهد

هو فيه ايه؟ انتوا ما بتتكلموش؟

انجي

يعني مش بالظبط اديكي شايفة الافلام اللي احنا فيها زمانه اكيد زعلان اني مسألتش على منة بكره ان شاء الله هروح ازورها

يلا انا هقوم اروح بقى

**مشهد 20 (جديد) لوكيشن التصوير او شقة زينة ن/خ**

لقطة عامة

**مشهد 21(جديد) كرافان زينة ن/ د**

انجي تظهر في المرأة المواجهه لزينة التي تفزع منها

زينة

بسم الله الحفيظ .. خير يا حبيبتي انتي تاني؟

انجي

انا عارفة اني متقلة عليكي و جيت من غير معاد .. بس كنت عاوزة اعرف منك كام حاجة

زينة

يا حبيبتي انا قولت كل اللي اعرفه فى النيابة

انجي

انا ماليش دعوة بالنيابة .. انا جاية اتكلم معاكي فى موضوع انساني

زينة

إنساني إنساني... كل شوية إنساني!

إتفضلي قولي، خير؟

انجي

انتي كنتي قولتيلي ان زياد كان كلمك عن واحد دجال بيروحله عشان يعرف يكتب الفيلم ويبقى فيه حاجات من الواقع، صح؟

زينة

ماله يعني الحوار اللي مابيخلصش ده

انجي

انا بس كنت عاوزاكي تحكيلي عن الراجل الدجال ده، كنتوا بتروحوله فين وكان بيحصل ايه كل حاجة تعرفيها عنه يعني..

زينة

وليه ده كله وعرفتي الموضوع ده منين اصلا

انجي

من غير اسئلة كتير جاوبيني بس على السؤالين بتاعي واوعدك انك مش هتشوفيني تاني

زينة

ماشي يا ستي

بصراحة راجل شكله مش مريح خالص و ماتحبيش تبصيله ولا عينك تيجي فى عينه .. لأنه كمان زي ما قولتلك قبل كده انه بعين واحدة .. تحسي انك شايفة شيطان مش شيخ

انجي

زورتيه كتير؟

زينة

لا خوفت اروح تاني .. انا لولا زياد ماكنتش روحت

**مشهد 22 (جديد) فلاش باك/ لوكيشن تصوير زينة ن/خ**

زينة و زياد امام الكرافان فى اللوكيشان

زياد

يا زينة انتي فاكراني باخد الفلوس احطها فى جيبي .. كله رايح للشيخ اللي بيديني معلومات والراجل اللي وصلني ليه عشان يوافق انه يكشفلنا أسرار

زينة

ماهو بصراحة السحب بيزيد و الطلب بقى عالي وانا مش بنك يا زياد .. أوعى تفتكر ان انا عشان بعمل أدوار كبيرة ابقى غنية و ياما هنا و ياما هناك .. لا ياحبيبي .. احنا شغلانتنا دى السيط ولا الغنا .. وانا عندي التزامات تانية كتير

زياد

بس صدقيني الفيلم ده هيكون أهم فيلم عن العالم الاخر وكشفه، و ساعتها هتقولي كان معايا حق ده غير انه سره باتع وممكن يفتحلك باب النجومية من وسع بدل الادوار التانية والافلام المضروبة

زينة

انت مالي ايدك من الراجل ده؟

زياد

تعالي معايا لو مش مصدقاني و اهو تدفعي بنفسك عشان تثقي فيا والشك اللي عندك ده يروح

وجايز يبقى وش السعد عليكي

**مشهد 23 (جديد) عودة للكرافان ن/د**

**عودة لمشهد 15**

زينة

وروحنا وكان معانا واحد هو الوسيط بين اللي عرف زياد على الدجال

انجي

مين الراجل ده

زينة

هو راجل مش مريح خالص،  راجل كبير كده بس ملاوع و مش دوغري و تحسيه عامل فيها طيب , بس الراجل ده مش سالك و طماع .. طول الوقت مابيتكلمش غير عن الفلوس و عاوز كذا و هنجيب مش عارفة ايه بقد ايه ..

انجي

فاكرة اسمه؟

زينة

لا .. مش فاكره بس زى ماتقولي كده ان الراجل ده المساعد بتاع الشيخ ابليس

انجي

عرفتي إزاي؟

**حذف مشهد 24 بيت الدجال**

**مشهد 25 (جديد) لوكيشن التصوير/الكرافان ن/د**

**عودة لمشهد 17**

انجي

و كنتي بتلاحظى تغيير على زياد الفترة دي؟

زينة

كان مكتئب و روحه مخطوفة طول الوقت و بيسرح كتير .. رغم اني كنت حسيت فيه الفرحة انه بيكتب اول فيلم و انه هيرجع يشتغل و يكتب .. انا نفسي حسيت اني افتقرت و الدنيا بتسود فى وشي فى الايام دي و شقتي كانت هتولع لولا ستر ربنا

قطع

**مشهد 26 (جديد) لوكيشن التصوير ن/خ**

تخرج انجي من الكرافان، ونرى زينة واقفة على سلم الكرافان تتابع انجي و هى تسير

ص. انجي:

لا أدري ماذا فعلت بي تلك الطلاسم وكيف تأثيرها على المحبين .. و كيف اصابتني اللعنات فى كل خطوة أخطوها و في كل لحظة .. و كيف أصابني الفقر والاكتئاب وقلة الحيلة...

ص. زياد (يكمل الكلام):

.. و فى كل مرة أحتاج الى السحر أكثر، أمِلاً فى أن يعوضني بقدوم خير .. و لكن كيف للخير القدوم من وسط السموم .. وأصبح الموت بكل معانيه هو الغلاف الجوي الذي يحيطني ولم أعد أرى الحياة...

على فلاشة من ذاكرة انجي على الجملة التي سمعتها في الرؤية وزينة تقولها

"كل حاجة بدأت اما روحت معاه عنده"

قطع

**نهاية الحلقة الرابعة عشر**